***Team America: World Police*** er en amerikansk dukkefilm fra 2004 produsert av satirikerne Trey Parker og Matt Stone. Filmen hadde premiere under en film-festival i Denver, 14. oktober 2004, og ble sluppet på kino i USA fra 15. oktober 2004 av Paramount Pictures.

Sammendrag
----------

Den paramilitær gruppen "Team America" eliminerer flere terrorister i Paris, men ødelegger samtidig Eiffeltårnet, Triumfbuen og Louvre. Gruppen inkluderer Lisa, en ung psykolog, hennes kjæreste Carson, Sarah, Joe, som er dypt forelsket i Sarah, og Chris, en kampsport-ekspert som har et dypt hat mot skuespillere. Carson ønsker å gifte seg med Lisa, men en terrorist skyter og drper ham akkurat i det han skal fri til henne.

Spottswoode, sjef for Team America, tar med seg Broadway-skuespiller Gary Johnston til Team America's base i Mount Rushmore, og ber Gary bruke skuespiller-ferdighetene sine for å infiltrere en terrorist-celle. Samtidig mottar en gruppe terrorister masseødeleggelsesvåpen fra Kim Jong-il. Gary infiltrerer en terrorist-gruppe i Kairo. Teamet blir oppdaget, og de dreper alle terroristene. Men hele byen blir lagt ruiner som følge av kampen, og Teamet får kritikk fra Film Actors Guild, en forening liberale Hollywood-skuespillere og deres leder Alec Baldwin.

Terrorister ødelegger Panamakanalen som gjengjeldelse for Team Americas tidligere operasjon i Kairo, og Film Actors Guild gir Team America skylden for alle de store skadene som har skjedd. Gary, som føler a hans skuespiller-talenter er skyld i alt som har skjedd, velger å forlate Team America. Resten av Team America reiser til Midtøsten, men blir tatt til fange av nordkoreanske styrker. Samtidig ødelegger Michael Moore Team America's base i et selvmordsangrep]. I Nord-Korea inviterer Kim Jong-il Film Actors Guild og flere verdensledere til en fredsseremoni, og planlegger å detonere en rekke bomber over hele kloden.

Etter å ha slitt med depresjon, blir Gary minnet på sitt ansvar når han kommer i samtale med en beruset hjemløs mann. Han vender tilbake til Team Americas base, og ser at Spottswoode har overlevd selvmordsbomeangrepet. Etter å ha gjenvunnet Spottswoodes tillit ved å gi ham en blow-job og gjennomgått en dags trening, drar Gary til Nord-Korea. Han bruker sine evner som skuespiller for å infiltrere en base og frigjøre Team America. De blir konfrontert av medlemmer fra Film Actors Guild, de begynner å slåss og de fleste av skuespillerne blir drept. Gary redder Chris fra Susan Sarandon, og Chris innrømmer at grunnen til at han hater skuespillere er fordi han ble voldtatt av rollebesetningen til musikalen Cats da han var 19 år gammel.

Team America dukker opp til "fredseremonien" og overbeviser alle verdens ledere om å forene seg. Kim Jong-il dreper Alex Baldwin, men blir sparket ned fra en balkong av Lisa. Han viser deretter hans sanne form som en gigantisk utenomjordisk kakerlakk, som flykter i et romskip. Senere innleder Gary og Lisa et forhold. Team America gjenforenes, og fortsetter med å bekjempe verdens terrorister.

Roller
------

* Trey Parker som Gary Johnston / Joe / Carson / Kim Jong-il / Hans Blix / Matt Damon / Tim Robbins / Sean Penn / Michael Moore / Helen Hunt / Susan Sarandon / Full mann i baren / andre stemmer
* Matt Stone som Chris / George Clooney / Danny Glover / Ethan Hawke / andre stemmer
* Kristen Miller som Lisa
* Masasa Moyo som Sarah
* Daran Norris som Spottswoode
* Phil Hendrie som I.N.T.E.L.L.I.G.E.N.C.E. / Tsjetjsensk terrorist
* Maurice LaMarche som Alec Baldwin
* Chelsea Marguerite som fransk mor
* Jeremy Shada as Jean Francois
* Fred Tatasciore som Samuel L. Jackson
* Scott Land, Tony Urbano, og Greg Ballora dukkeførere

Referanser
----------

1. ↑  «*TEAM AMERICA - WORLD POLICE* (15)». *British Board of Film Classification*. 3. november 2004. Besøkt 19. juni 2013.
2. 1 2  «Team America: World Police (2004)».

Eksterne lenker
---------------

* Offisielt nettsted Rediger på Wikidata
* (en) *Team America: World Police* på Internet Movie Database Rediger på Wikidata

* (no) *Team America: World Police* hos Filmfront Rediger på Wikidata

* (sv) *Team America: World Police* i Svensk Filmdatabas Rediger på Wikidata

* (da) *Team America: World Police* i Danmark Nationale Filminstitut Rediger på Wikidata

* (en) *Team America: World Police* på AllMovie Rediger på Wikidata

* (fr) *Team America: World Police* på Allociné Rediger på Wikidata

* (nl) *Team America: World Police* på MovieMeter Rediger på Wikidata

* (de) *Team America: World Police* på filmportal.de Rediger på Wikidata

* (en) *Team America: World Police* på American Film Institute Rediger på Wikidata

* (en) *Team America: World Police* på Rotten Tomatoes Rediger på Wikidata
* Wikiquote: Team America: World Police – sitater
* An analysis at Flakmagazine Arkivert 24. februar 2012 hos Wayback Machine.
* Roger Ebert's review Arkivert 19. juni 2008 hos Wayback Machine.